Diari Oficial de la Generalitat Valenciana


Sumari del DOGV 6162, del 10-12-2009 (2009/14385)

DECRET 218/2009, de 4 de desembre, del Consell, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/12/04/218/dof/vci/html**

### Dades del document

Número de DOGV
:   6162

Data del DOGV
:   10-12-2009

Secció del DOGV
:   I. DISPOSICIONS GENERALS

Número del document
:   2009/14437


Data del document
:   04-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Macastre
    * Olocau
    * Utiel
    * Venta del Moro
    * Cheste
    * Chiva
    * Orihuela
    * Montserrat
    * Benicull de Xúquer
    * Elx
    * Godelleta
    * Crevillent
    * San Antonio de Benagéber
    * Turís
    * sal química
    * legislació
    * zona sensible
    * zona contaminada
    * contaminació de l'aigua
    * residu agrícola
    * aigua subterrània
    * contaminació d'origen agrícola

DECRET 218/2009, de 4 de desembre, del Consell, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries [2009/14472]  
PREÀMBUL  
Les aigües són un recurs natural valuós que com a tal ha de ser protegit de la contaminació química i del deteriorament. Les aigües subterrànies són el recurs hídric més sensible perquè, encara que solen ser més difícils de contaminar que les superficials, quan la contaminació es produeix, és més difícil d'eliminar. Això és degut al fet que tenen un ritme de renovació molt lent; si en el cas dels rius el temps mitjà de permanència d'un contaminant és de dies, en un aqüífer pot arribar a ser d'anys.   
Una de les normatives aprovades per la Unió Europea que persegueix evitar aquest tipus de contaminació, és la Directiva 91/676/CEE, de 12 de desembre, relativa a la protecció de les aigües contra la contaminació produïda per nitrats d'origen agrícola, que va ser traslladada a la normativa espanyola mitjançant el Reial Decret 261/1996, de 16 de febrer. L'objec-tiu d'ambdues normes és establir les mesures necessàries per a prevenir i corregir la contaminació de les aigües, continentals i litorals, causades per nitrats d'origen agrari.  
La normativa mencionada imposa als estats membres l'obligació d'identificar les aigües que es troben afectades, o en risc d'estar-ho, per la contaminació per nitrats d'aquella procedència. D'altra banda, estableix criteris per a designar com a zones vulnerables aquelles superfícies territorials el drenatge de les quals dóna lloc a la contaminació per nitrats. Una vegada determinades aquestes zones, s'han de realitzar i posar en funcionament programes d'actuació coordinats amb tècniques agrícoles adequades, amb la finalitat d'eliminar o minimitzar l'efecte dels nitrats sobre les aigües.  
En aplicació de tot l'anterior, el Consell va aprovar el Decret 13/2000, de 25 de gener, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries. Aquesta designació es va ampliar mitjançant el Decret 11/2004, de 30 de gener, del Consell.  
Així mateix, la Conselleria d'Agricultura, Pesca i Alimentació va aprovar l'Ordre de 29 de març de 2000, per la qual es va aprovar el Codi valencià de bones pràctiques agràries, i l'Ordre de 12 de desembre de 2008, per la qual s'estableix el Programa d'actuació sobre les zones vulnerables designades a la Comunitat Valenciana, ordre que deroga l'anterior, de 3 de juny de 2003.  
Les zones designades en el Decret 13/2000, de 25 de gener, i en el Decret 11/2004, de 30 de gener, han de ser revisades cada quatre anys, la qual cosa pot ocasionar que es modifiquen o amplien, d'acord amb el que estableix l'article 4.2 del Reial Decret 261/1996 esmentat, de 16 de febrer.  
Després de la revisió realitzada de les zones vulnerables designades pels decrets esmentats, s'ha considerat necessària una nova ampliació de les zones vulnerables a la Comunitat Valenciana. La justificació d'aquesta ampliació en la designació de municipis afectats ve motivada, d'una banda, per l'augment de les xarxes de control establides en els últims anys, tant en desenvolupament de la directiva esmentada com per la Directiva marc de l'aigua, que ha facilitat informació més completa de l'estat dels aqüífers, la qual cosa ha portat a detectar un nombre més gran de zones amb concentracions de nitrats que arriben o s'aproximen als 50 mg/l. D'altra banda, s'ha de tenir en consideració la lentitud de resposta dels aqüífers davant de les mesures correctores adoptades en els programes d'actuació efectuats en aquestes zones.   
En l'àmbit de l'administració de la Generalitat, la Conselleria de Medi Ambient, Aigua, Urbanisme i Habitatge, d'acord amb el Decret 139/2009, de 18 de setembre, del Consell, pel qual s'aprova el seu Reglament Orgànic i Funcional, té atribuïdes, entre altres, competències en matèria de planificació, gestió i protecció dels recursos hídrics a la Comunitat Valenciana.  
Per tot això, complits els tràmits procedimentals previstos en l'article 43 de la Llei del Consell, a proposta del conseller de Medi Ambient, Aigua, Urbanisme i Habitatge, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 4 de desembre de 2009,  
DECRETE  
Article únic. Designació de zones vulnerables a la Comunitat Valenciana  
S'amplia als termes municipals de la Comunitat Valenciana recollits en l'annex la designació realitzada en els Decrets 13/2000, de 25 de gener, i 11/2004, de 30 de gener, del Consell, de determinats municipis com a zones vulnerables a la contaminació de les aigües per nitrats procedents de fonts agràries.  
Les zones a què es refereix el paràgraf anterior han de ser objecte de modificació o ampliació, d'acord amb el que estableix l'article 4.2 del Reial Decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries.  
DISPOSICIÓ ADDICIONAL  
Única. Comunicació a altres organismes  
La conselleria amb competències en matèria de medi ambient ha de comunicar al ministeri amb competències en aquesta matèria la llista de zones vulnerables designades mitjançant aquest decret, com també les modificacions que, si és el cas, es realitzen en el futur.   
DISPOSICIONS FINALS  
Primera. Habilitació normativa  
Es faculta el conseller amb competències en matèria de medi ambient perquè, en l'àmbit de les seues competències, dicte les disposicions necessàries per a l'execució i el desenvolupament d'aquest decret.  
Segona. Entrada en vigor  
Aquesta disposició entrarà en vigor l'endemà de la publicació en el Diari Oficial de la Comunitat Valenciana.   
Valencia, 4 de desembre de 2009  
El president de la Generalitat,  
FRANCISCO CAMPS ORTIZ  
El conseller de Medi Ambient,  
Aigua, Urbanisme i Habitatge,  
JUAN GABRIEL COTINO FERRER  
ANNEX  
Zones vulnerables de la Comunitat Valenciana  
I. Demarcació hidrogràfica del Xúquer:  
A) Província de València  
 Benicull de Xúquer.  
 Cheste.  
 Chiva.  
 Godelleta.  
 Macastre.  
 Montserrat.  
 Olocau.  
 San Antonio de Benagéber.  
 Turís.  
 Utiel.  
 Venta del Moro.  
B) Província d'Alacant  
 Elx.  
II. Demarcació hidrogràfica del Segura:  
Província d'Alacant  
 Crevillent.  
 Orihuela.


Còpia Permalink ELI